hvad er forskellen på fast og mobilt internet?
du kan både få adgang til internettet via mobilt bredbånd eller fast bredbånd. forskellen er måden, internettet leveres på. fast bredbånd leveres via et stik i væggen, hvor du via et modem eller direkte fra stikket kobler din router til med et netværkskabel. herfra kan du koble et kabel til din computer, eller tilgå wifi, hvis du har en trådløs router.

med mobilt bredbånd sendes signalet igennem luften via det mobile netværk. signalet leveres til dig via en enhed, der kan modtage signalet. mobilt bredbånd er en fordel for dig, der gerne vil have en mere fleksibel internetløsning og som ikke vil begrænses af en specifik lokalitet. du kan tage mobilt bredbånd med dig overalt, og du er online, hvor du har adgang til mobilnettet.